\chapter{Bevezető}

	A diplomaterv célja egy olyan eszköz megtervezése, mely felhasználható
	tudásmodellel támogatott jogi környezetben alkalmazott űrlapok kezelésére.
	Az űrlapok kezelése kiterjed az űrlap létrehozásának támogatására, a
	kitöltés levezénylésére és a kitöltött adatok részleges előfeldolgozására,
	illetőleg feldolgozható formátumba történő mentésére.
	
	A vizsgált folyamatok során feltételeztem, hogy az űrlap által használt
	fogalmak leírása elérhető egy tudásmodellben, amely kiértékelésére
	rendelkezésre áll megfelelő következtetőgép. A továbbiakban a fogalmak ilyen 
	leírását tárgyterületi modellnek fogom nevezni. A terv elkészítése során
	megvizsgáltam, hogy a tárgyterületi modellen kívül milyen információkra van szükség
	egy űrlap modellezéséhez, illetve ezek hogyan köthetőek a modellhez és
	hogyan használhatóak az űrlap megjelenítése, kitöltése és feldolgozása 
	során.
 
 
 
	\section{Motiváció}

Gyakran az űrlapok jelentik az elsődleges adatszolgáltatási formát bizonyos
szervezetek (többek között az állami szervezetek) és az érintett személyek
között, mivel ezzel a módszerrel viszonylag hatékonyan lehet nagy számú ügyféltől
adatokat gyűjteni kezelhető formában. Az elkészítendő eszköz ezen feladatot
hivatott támogatni tudásbázis alkalmazásával.

\section{Szakértői rendszer}

A tudásbázissal segített adatfeldolgozás egy kedvelt módszere a szakértői
rendszer megközelítés. A szakértői rendszer lényege, hogy egy adott tárgyterület
elméleti és tapasztalati tudását modellezve, és a modellen következtetést
végezve segíti a felhasználó munkáját egy tárgyterületbeli probléma megoldásában.

A szakértői rendszer azonban csak általános tudást tartalmaz, a konkrét
felmerült szituációról nem rendelkezik információval. Ezen információkat
csak a felhasználó adhatja meg. Minden szakértői rendszer egyik kritikus pontja
a mód, ahogy ezeket az adatokat megkérdezi a felhasználótól. Erre alapvetően
kétféle módszer létezik, a konzultáció és az űrlap. 

Konzultáció esetén a kérdéseket a rendszer az információ szükségességének
felmerülésekor teszi fel, azaz a feldolgozás közben. Ennek az az előnye, hogy
csak a ténylegesen szükséges kérdéseket teszi fel, hiszen a korábban kapott
válaszok alapján határozza meg a rendszer a további információ szükségleteket.
A számítógép szempontjából ez a módszer hatékony, azonban a felhasználó
számára fárasztó lehet az esetenként több tucatnyi kérdés
egyenkénti megválaszolása. 

Ezzel szemben az űrlap egy előre meghatározott
kérdéssort tartalmaz, amit a felhasználó képes átlátni és kényelmesebben
kitölteni. Ebben az esetben az adatok bekérése időben elkülönül a
feldolgozástól, és az űrlapon szereplő kérdéseket úgy kell összeállítani, hogy
a feldolgozás bármilyen lefutása esetén rendelkezésre álljon a válasz az összes
felmerülő kérdésre. Ennek az az ára, hogy az űrlapon jelentősen több kérdés
szerepel, mint ami egyes esetekben szükséges lenne, bár űrlapon is lehet az
egyes mezők között megkötéseket tenni szűkítve a kitöltendő mezők számát,
például az Y. mezőt csak akkor kell kitölteni, ha az X. kérdésre a válasz
``igen''.

Nyilvánvaló, hogy az űrlap módszert használva a rendszer tervezése során
további költségeket okoz az űrlap megtervezése, de amennyiben a szakértői
rendszert gyakran állítják szembe ugyanolyan, illetve hasonló problémákkal
ahol a feldolgozás menete közel azonos, akkor űrlapok alkalmazása kifizetődő
lehet. Továbbá erősen centralizált esetben, ha a felhasználónak nincs lehetősége
közvetlenül konzultálni a rendszerrel például távolság vagy erőforráshiány
miatt, akkor a szükséges adatokat űrlapra töltve a feldolgozás központosítható
egy helyen és egy adott határidőn belül tetszőlegesen ütemezhető.

A fentiek alapján egyértelmű, hogy az elkészítendő rendszerben az űrlap
megközelítést fogom alkalmazni, mivel a használata hatékonyabb és jobban
illeszkedik a már létező módszerekhez.
 
\section{Előzmények}

A jogi folyamatok tudásmodellel történő támogatására már történtek
erőfeszítések az Estrella\cite{estrellaproject} projekt
keretein belül, ahol egy teljes körű technológiát és eszközrendszert próbálnak
meg létrehozni jogi modellezés és tudásalapú jogi rendszerek tervezéséhez. Az
alább bemutatott eszközt annak fényében terveztem, hogy illeszkedjen az Estrella
projektben definiált szabványokhoz.

Az Estrella projekt elsődleges célja nyílt szabványok létrehozása a jogi tudás
ábrázolására és a jogi folyamatok kezelésére, elősegítve az erre épitkező
alkalmazások fejlesztését és lehetővé tegye az átjárhatóságot közöttük. A
létrejövő alkalmazások remélhetőleg segíteni fogja a jogi folyamatok minden
résztvevőjét, hogy gyorsabban és problémamentesebben végezze jogi ügyeinek
intézését. Ahogy egyetlen állampolgár sem vonhatja ki magát a jog hatálya alól,
így a megcélzott közönség is magában foglalja egy jogállam minden szereplőjét az
átlagos állampolgártól kezdve, aki mindennapi jogi ügyleteit szeretné minél
hatékonyabban végezni. A felhasználók között lehetnek ügyintézők,
ügyvédek, ügyészek és bírók, akik szakmájuk végzésében kaphatnak segítséget 
azáltal hogy a rendszer segít
értelmezni a törvényeket, vagy korábbi esetek között keresve precedenst
találni. A felhasználók köre kiterjed egészen a jogalkotás szereplőire, ahol a
rendszer segít a jogi kapcsolatok feltárásában,
és új jogszabályok alkotásában hatásvizsgálatok készítésével és más jogszabályokkal 
való esetleges
ellentmondások felderítésével.

\section{A dolgozat felépítése}

%\todo[inline]{bevezető mondat, nyelvezet szinesítése, példa felvezetése}

% a dolgozat: eszköz + 1 megv. alkalmazás
% mi is készült el

% új szakasz: űrlap kezelő rendszer fejlesztése

A diplomamunka során megterveztem és elkészítettem egy eszközt űrlapok
kezelésére tudásbázis felett és ezen kipróbáltam egy alkalmazást, név szerint
modelleztem a rendszeres szociális támogatás szabályzatát\cite{szoctam} és
megvizsgáltam a rendszer képességeit a rendszeres szociális támogatás igénylés
űrlapján keresztül. Ezen példa a diplomaterv különböző részeiben újra és újra
előkerül, szemléltetve az aktuális részben leírt módszerek használatát, ezáltal
reményeim szerint megkönnyíti a dolgozat értelmezését az olvasó számára.

A diplomaterv második fejezetében megvizsgáltam egy általános űrlap kezelő
rendszer követelményeit, előrevetítve az elkészített rendszer tulajdonságait. A
rendszer funkcionális követelményeinek meghatározása után, a következő
fejezetben megvizsgálom az űrlapok kezelésének hagyományos módszereit és a
jelenleg használatban lévő űrlap formátumokat, értékelve azokat a rendszerben
történő használhatóságuk alapján. Még ugyanebben a fejezetben ismertetem az
általam kipróbált kétféle architektúrát, melyek különböző megközelítést adnak
az űrlapok kezelésére.

A negyedik fejezetben kitérek az űrlap kezelő rendszerhez
háttérszolgáltatásként csatolt dokumentumtárra, amely a rendszerben használt
dokumentumok kezelésének terhét átveszi a rendszertől, így csökkentve a
komplexitását. A dokumentumok külső rendszerben történő tárolása azzal a
további előnnyel is jár, hogy nyílt interfészen keresztül elérhetővé teszi
az űrlap kezelő rendszer által olvasott és létrehozott dokumentumokat, ezáltal
lehetővé válik további rendszerek csatolása, melyek újabb funkciókat
biztosítanak a felhasználó számára.

Az ötödik fejezet középpontjában az űrlap kezelő rendszer mögött lévő
tudásmodell áll, amelytől a felhasználó a kitöltés és a feldolgozás segítését
várja el. Ebben a fejezetben megvizsgálom a szemantikus web megközelítést,
amely a tudásmodell ábrázolására és az azon történő következtetésre biztosít
szabványokat és eszközrendszert. A használt tudásmodellezési technika
áttekintése után ismertetem az űrlapok modellezéséhez szükséges módszert, amit
annak érdekében dolgoztam ki, hogy képes legyen megtartani a szükséges
kapcsolatokat a tudásmodell felé. A fejezet végén a szociális támogatás
igénylésének példáján keresztül szemléltetem a tudás modellezésének és az
űrlapok létrehozásának folyamatát.

A következő, hatodik fejezetben a megjeleníthető űrlap létrehozásának
folyamatát mutatom be. Az űrlapot a rendszer a tudásmodell és az űrlap modell
alapján lefordítja a harmadik fejezetben bemutatott űrlap formátumra, amit a
felhasználó megfelelő eszközzel képes megjeleníteni és kitölteni. A fejezet
részletesen tárgyalja, hogy az űrlap modell hogyan feleltethető meg a
kiválasztott űrlap szabványnak.

A hetedik fejezetben a felhasználó által kitöltött adatok feldolgozásával
foglalkozom, azaz részletesebben azzal, hogy a tudásmodell miként képes ezt
támogatni, automatizálni, illetve, hogy az általam megvalósított rendszer mire
képes. Ebben a fejezetben kitérek arra a lehetőségre is, hogy a rendszer miként
használható fel összetett, több űrlapból álló, több felhasználó részvételét
magába foglaló munkafolyamatok kezelésére. Ezen funkciót az teszi lehetővé,
hogy a rendszer megengedi, hogy bizonyos űrlapok kimenetei más űrlap számára
bemenetet képezzenek, azaz ezen űrlapok megköveteljék a bemenetként megjelölt
űrlapok előzetes kitöltését.

% A második fejezetben részletesen megvizsgálom, hogy milyen követelményei vannak
% egy űrlapokat általánosan kezelő rendszernek, illetve hogy ezek közül mit
% valósítok meg a diplomaterv keretében. A harmadik fejezetben sorra veszem a
% szóba jöhető űrlap formátumokat és részletezem az általam használt megoldást. A
% negyedik fejezet az űrlap kezelő rendszerhez csatolt dokumentum-kezelő
% szolgáltatásról szól, amely lehetővé teszi más rendszerhez történő csatolást a
% felhasznált dokumentumok elérhetővé tételével.
% 
% Az ötödik fejezet az űrlap mögött elhelyezhető tudásbázisról szól, ami
% megkönnyíti az űrlap tervezést és a kitöltött űrlapok feldolgozását. A hatodik
% fejezetben leírom az űrlapok létrehozásának a módszerét, azaz a folyamatot,
% ahogy a rendszer a tudásbázisból és az űrlap modellből előállítja a felhasználó
% számára megjeleníthető űrlapot. A hetedik fejezetben megvizsgálom, hogy a
% rendszer hogyan segíti a kitöltött űrlapok feldolgozását a tudásbázis alapján.
% 
Végül a nyolcadik fejezetben összegzem a diplomaterv eredményeit, és szót ejtek
azon elemekről, melyekre a diplomaterv nem tér ki, de lényeges követelmények
lennének egy valós alkalmazásba kerülő rendszerrel szemben.

